Onnie vas na hy glo 8-jarige verkragArgieffoto Konst. Peter Kareli, woordvoerder van die polisie, het gesê die 20-jarige onderwyser is in Tumahole buite Parys in hegtenis geneem. Volgens Kareli het die agtjarige meisie Dinsdag gereed gemaak om huis toe te gaan toe die onderwyser haar glo gevra het om agter te bly. “Die onderwyser het glo die meisie opgetel en haar bo-op sy lessenaar verkrag. Hy het aan haar gesê om niemand van die verkragting te vertel nie en dat hy vir haar koeldrank sal koop en nooit vir haar in sy klas sal skree nie,” het Kareli gesê. Die meisie het aan haar ma vertel wat gebeur het en ‘n klag is by die Tumahole-polisiestasie aanhangig gemaak. Die onderwyser is Woensdag in hegtenis geneem en sal binnekort in die Tumahole-landdroshof verskyn.